వాసిరెడ్డి పద్మ

వాసిరెడ్డి పద్మ ఆంధ్రప్రదేశ్ రాష్ట్రానికి చెందిన రాజకీయ నాయకురాలు. ఆమె ప్రస్తుతం ఆంధ్రప్రదేశ్ రాష్ట్ర మహిళా కమిషన్‌ చైర్‌పర్సన్‌గా పనిచేస్తుంది.

జననం, విద్యాభాస్యం 
వాసిరెడ్డి పద్మ ఆంధ్రప్రదేశ్  రాష్ట్రం, కృష్ణాజిల్లా, జగ్గయ్యపేట దగ్గర గల కంభంపాడు లో  జన్మించింది. ఆమె డిగ్రీ వరకు చదువుకుంది.
రాజకీయ జీవితం
వాసిరెడ్డి పద్మ 2009లో ప్రజారాజ్యం పార్టీ ద్వారా రాజకీయాలోకి వచ్చింది. ఆమె ప్రజారాజ్యం పార్టీకి అధికార ప్రతినిధిగా పనిచేసింది. ప్రజారాజ్యం పార్టీని కాంగ్రెస్ పార్టీని విలీనం చేయడంతో ఆమె 2012లో వైఎస్సార్ కాంగ్రెస్ పార్టీలో చేరింది. ఆమె వైఎస్సార్ కాంగ్రెస్ పార్టీలో అధికార ప్రతినిధిగా పనిచేసింది. వాసిరెడ్డి పద్మను 2019 ఆగస్టు 8న మహిళా కమిషన్‌ చైర్‌పర్సన్‌గా రాష్ట్ర ప్రభుత్వం నియమించగా ఆమె ఆగస్టు 26న బాధ్యతలు చేపట్టింది. 

వాసిరెడ్డి పద్మ 2024 శాసనసభ ఎన్నికల్లో జగ్గయ్యపేట నుండి వైసీపీ ఎమ్మెల్యే టికెట్ తనకు కానీ తన భర్తకు కానీ కేటాయించాలని కోరి పార్టీ అధిష్టానం నుండి సానుకూల స్పందన  రాకపోవడంతో తీవ్ర మనస్తాపానికి గురైన ఆమె మార్చి 8న మహిళా కమిషన్‌ చైర్‌పర్సన్‌ పదవికి రాజీనామా చేసింది. 2024 ఎన్నికలలో పోటీ చేసి ఓడిపోయిన మాజీ ఎమ్మెల్యే సామినేని ఉదయభాను వైసీపీని వీడి జనసేనలో చేరగా జగ్గయ్యపేట నియోజకవర్గ ఇన్‌ఛార్జి బాధ్యతలను ఆమెకు ఇస్తారని భావించగా తన్నీరు నాగేశ్వరరావుకు నియోజకవర్గ బాధ్యతలు అప్పగిస్తూ జగన్‌ నిర్ణయం తీసుకోవడంతో ఆమె తీవ్ర అసంతృప్తి చెంది అక్టోబర్ 23న వైసీపీ పార్టీకి రాజీనామా చేసింది.

మూలాలు

వర్గం:కృష్ణా జిల్లా మహిళా రాజకీయ నాయకులు
వర్గం:ఆంధ్రప్రదేశ్ మహిళా రాజకీయ నాయకులు